EkBass/fiwiki-20250220-pages-articles huggingface dataset:
Puhu hänelle

Puhu hänelle (Hable con ella) on Pedro Almodóvarin ohjaama draamaelokuva vuodelta 2002. Almodóvar käyttää elokuvan kerronnassa muun muassa modernia tanssia, vanhanaikaista filmikuvausta ja espanjalaista kansanmusiikkia. == Tarina == Elokuva kertoo kahdesta miehestä, jotka tutustuvat toisiinsa huolehtiessaan heille rakkaista naisista, jotka ovat sairaalassa. Toinen on härkätaistelija Lydia (Rosario Flores), joka on hengityskoneessa koomassa. Häneen on rakastunut matkaoppaiden kirjoittaja Marco (Dario Grandinetti), joka käy sairaalassa katsomassa häntä. Toinen on liikenneonnettomuuteen joutunut Alicia (Leonor Watling), nuori balettia opiskellut tanssija, joka on sairaalassa vegetatiivisessa tilassa. Häntä käy Benigno (Javier Camara) säännöllisesti hoitamassa. Aliciaa käy katsomassa myös hänen opettajansa Katerina Bilova (Geraldine Chaplin). Elokuva on saanut nimensä Benignon kehotuksesta Marcolle, että hänen pitäisi puhua Lydialle, vaikka tämä ei kuulisikaan. ==Palkinnot ja tunnustukset== Elokuva sai muun muassa Ranskan César-palkinnon parhaalle elokuvalle ja Oscar-palkinnon parhaasta alkuperäiskäsikirjoituksesta. Vuonna 2016 Puhu hänelle äänestettiin BBC:n kyselyssä alkaneen vuosisadan 30 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. == Näyttelijät == Lähde: == Lähteet == == Aiheesta muualla == * * Luokka:Vuoden 2002 espanjalaiset elokuvat Luokka:Romanttiset draamaelokuvat Luokka:Melodraamat Luokka:Pedro Almodóvarin ohjaamat elokuvat Luokka:Parhaan alkuperäisen käsikirjoituksen Oscar-palkinnon saaneet elokuvat
Uskon että uskon

Uskon että uskon () on italialaisen katolisen filosofin Gianni Vattimon lyhyt kirja vuodelta 1996. Teoksessa Vattimo pohtii uskomisen merkitystä nykyajassa sekä omaa uskoaan. Kirjan suomennos ilmestyi vuonna 1999 Kustannusosakeyhtiö Nemon kustantamana. == Sisältö == Vattimo näkee uskontojen aseman nykyaikana jopa entisestään vahvistuneen tieteellisen todellisuuskäsityksen leviämisestä huolimatta. Esimerkiksi paavin ja islamilaisten johtajien poliittinen valta on kasvanut. Vattimo pohtii ristiriitaa kristinuskon luomiskertomuksen tapaisten tarujen sekä tieteen, järjen ja valistuksen arvojen välillä. Katolinen kirkko kieltää ehkäisyn, mikä vaikuttaa väestöräjähdykseen ja aidsin leviämiseen sekä suhtautuu kielteisesti naispappeuteen vedoten todellisuuskäsitykseen, jossa naisella nähdään olevan ”luonnollinen” asema. Vattimon mukaan katolisen kirkon itsepäisesti julistama oppi perheestä ja seksuaalisuudesta, jota edes uskovaiset katolisen kirkon jäsenet eivät ota tosissaan, hakee oikeutusta usein naurettavalta näyttävien opillisten perustelujen sijaan pikemminkin tarpeesta puolustaa tosiuskovaista. Tosiuskovaisen täytyy erottautua tapojen avulla, joita mikään järkevä moraalikäsitys ei vaadi, mutta jotka ovat hyödyllisiä vahvistaessaan kirkon yhtenäisyyttä. Kyse on yrityksestä välttää vaikutelma kristillisen opin heikentymisestä, siitä että kristinusko antaisi liian ystävällisen kuvan suhteestaan ihmiseen ja elämän säilymiseen maapallolla.Vattimo 1999, s. 64. Vattimo korostaa uskovaisen vapautta tulkita kristinuskoa. Vattimon oma käsitys kristinuskosta perustuu väkivallattomuuteen ja lähimmäisenrakkauteen. Maallistumisen Vattimo näkee mahdollisuutena päästä eroon uhkailusta ja järjettömyydestä, joihin hän lukee muun muassa kirkon ehkäisykiellon ja suhtautumisen homoseksuaaleihin. Vattimo kirjoittaa tiiviisti ja teos vaatii edeltäviä tietoja filosofiasta. Tämän vuoksi suomentaja on laatinut kirjan loppuun Vattimon mainitsemia henkilöitä ja käsitteitä selittävän sanaston. == Lähteet == * === Viitteet === == Arvosteluja == * == Aiheesta muualla == * Mika Hannula: Uskontunnustuksia. Turun sanomat 11.6.1999. * Nana Smulovitz: Filosofin usko. Yliopisto 12/1999. * Luokka:Kirjat kristillisestä teologiasta ja uskonnonfilosofiasta Luokka:Vuoden 1996 kirjat
Torpedo (yhtye)

Torpedo on suomalainen rockyhtye. Yhtyeen perustivat helsinkiläiset koulutoverit Aki Trygg, Janne Puurtinen ja Santeri Saksala vuonna 1999. Torpedo on julkaissut kolme albumia, singlejä sekä yhden EP-levyn. == Jäsenet == * Aki Trygg – laulu ja kitara * Santeri Saksala – rummut ja taustalaulu * Mikko Määttä – basso === Entiset jäsenet === * Lauri Porra – basso (2003–2006), * Janne Puurtinen – urut, Moogibasso ja taustalaulu (1999–2001) == Julkaisut == * * * * == Levy-yhtiöt == * Ranka recordings/Spinefarm * Texicalli Records == Aiheesta muualla == * Yhtyeen kotisivut * Luokka:Suomalaiset rockyhtyeet
Fabio Biondi

thumb|Fabio Biondi ja Vivica Genaux. Fabio Biondi (s. 15. maaliskuuta 1961) on italialainen viulisti ja kapellimestari. 1989 Biondi perusti Europa Galanten, italialaisen barokkimusiikkiin erikoistuneen soittajiston, jota myös johtaa. Biondin tunnetuimpiin levytyksiin lukeutuvat Antonio Vivaldiin Neljä vuodenaikaa ja ooppera Bajazet, Arcangelo Corellin concerti grossi, Alessandro Scarlattin ja Georg Friedrich Händelin teokset, 1700-luvun italialainen ohjelmisto (Vivaldi, Francesco Maria Veracini, Pietro Locatelli, Giuseppe Tartini) ja Bachin, Franz Schubertin ja Robert Schumannin viulusonaatit. Biondi esiintyy myös duona pianon, fortepianon ja cembalon soittajien kanssa. Luokka:Italialaiset viulistit Luokka:Italialaiset kapellimestarit Luokka:Vuonna 1961 syntyneet Luokka:Elävät henkilöt
Lisa Randall

Lisa Randall (s. 18. syyskuuta 1962 Queens, New York City, New York, Yhdysvallat) on yhdysvaltalainen fyysikko. Randall on erikoistunut teoreettiseen fysiikkaan. Hänen tutkimusaiheitaan ovat muun muassa hiukkasfysiikka, kosmologia ja säieteoria. Randall toimii nykyisin Harvardin professorina. Aiemmin hän on työskennellyt muun muassa Princetonissa ja MIT:ssä. Time-lehti nosti Randallin maailman sadan vaikutusvaltaisimman ihmisen listalle vuonna 2007. == Lähteet == ==Aiheesta muualla== *Randall Harvardin sivustolla Luokka:Yhdysvaltalaiset fyysikot Luokka:Vuonna 1962 syntyneet Luokka:Elävät henkilöt
Sixto Soria

Sixto Soria Cabrera (s. 27. huhtikuuta 1954) on kuubalainen nyrkkeilijä. Kuubalaiseen tapaan hän pysytteli koko uransa ajan amatöörinä. Soria voitti raskaan keskisarjan (81 kg) maailmanmestaruuden 1978 Belgradissa, missä hän voitti loppuottelussa jugoslavialaisen Tadija Kačarin. Kaksi vuotta aikaisemmin hän oli saavuttanut hopeaa Montrealin olympialaisissa kärsittyään loppuottelussa tappion tulevalle ammattilaisten raskaansarjan maailmanmestarille Leon Spinksille. Kuuban mestaruuden Soria voitti urallaan neljä kertaa (1975–1977, 1979). Aktiiviaikoina hänen mittansa olivat 188 senttimetriä ja 81 kilogrammaa. == Lähteet == * * http://amateur- boxing.w.interia.pl/ Luokka:Kuubalaiset nyrkkeilijät Luokka:Kuubalaiset olympiamitalistit Luokka:Vuonna 1954 syntyneet Luokka:Elävät henkilöt
KD (täsmennyssivu)

KD, Kd ym. tarkoittaa seuraavia: * Suomen Kristillisdemokraatit, puolueen lyhenne KD, jäsenen lyhenne kd., suomalainen puolue. ** KD, suomalainen kristillisdemokraattinen viikkolehti * Kristillisdemokraatit, Kd, ruotsalainen puolue * kansandemokraatti, kd., sosialistiseen yhteiskuntajärjestykseen pyrkivän poliittisen järjestön tai valtiojärjestelmän kannattaja ** Suomen Kansan Demokraattisen Liiton jäsen * * kilodalton, kD, tuhat daltonia * Köln- Düsseldorfer Deutsche Rheinschiffahrt, KD, saksalainen laivayhtiö *KD tai Kd, dissosiaatiovakio kemiassa ja farmakologiassa
Nestor Lakoba

Nestor Apollonovitš Lakoba (; 1. toukokuuta 1893 nykyisen Gudautan piirin Lyhnyn kylä, Abhasia – 28. joulukuuta 1936 Tbilisi) oli abhaasilaissyntyinen neuvostoliittolainen poliitikko. Lakoba syntyi talonpojan perheeseen. Vuonna 1911 hänet erotettiin Tbilisin pappisseminaarista vallankumouksellisen propagandan takia. Seuraavana vuonna hän liittyi bolševikkipuolueeseen. Lakoba teki puoluetyötä Adžariassa, Abhasiassa ja Pohjois-Kaukasiassa. Vuonna 1918 hän johti Georgian menševikkihallituksen vastaista kapinaa Suhumissa, jäi vangiksi ja karkotettiin maasta. Vuonna 1920 hän johti laitonta bolševikkijärjestöä Batumissa ja toimi Kubanin ja Mustanmeren alueen vallankumouskomitean vuoristolaisasiain valtuutettuna. Maaliskuussa 1921 Lakoba valittiin Abhasian vallankumouskomitean varapuheenjohtajaksi ja sotakomissaariksi. Helmikuusta 1922 lähtien hän toimi Abhasian neuvostotasavallan kansankomissaarien neuvoston ja vuosina 1930–1936 tasavallan toimeenpanevan keskuskomitean puheenjohtajana. Lakoba oli Georgian, Taka-Kaukasian neuvostotasavallan ja Neuvostoliiton toimeenpanevan keskuskomitean sekä Georgian kommunistipuolueen byroon jäsen. Hän osallistui neljästi NKP(b):n edustajakokouksiin. Lakoba kuoli äkillisesti Georgian silloisen puoluejohtajan Lavrenti Berijan tarjoaman illallisen jälkeen. On väitetty, että Stalinin suosiosta kilpaillut Berija myrkytti hänet. ==Lähteet== Luokka:Abhasia Luokka:Bolševikit Luokka:Neuvostoliittolaiset poliitikot Luokka:Vuonna 1893 syntyneet Luokka:Vuonna 1936 kuolleet
USS McFaul

USS McFaul (runkonumero DDG-74) on Yhdysvaltain laivaston Arleigh Burke-luokan ohjushävittäjä. == Valmistus == Alus tilattiin Ingalls Shipbuildingilta Pascagoulasta Mississippistä, missä köli laskettiin 26. tammikuuta 1996. Alus laskettiin vesille 12. huhtikuuta 1997 kumminaan senaattori Dan Coatsin puoliso Marcia Coats ja otettiin palvelukseen 4. heinäkuuta 1991 ensimmäisenä päällikkönään Bernard L. Jackson.US Carriers - USS McFaul Alus on nimetty laivastoristillä palkitun laivaston erikoisjoukkojen (Seal Team 4) sotilasmestarin Donald L. McFaulin mukaan, joka sai surmansa operaatio Just Causessa 20. joulukuuta 1989 Panamassa pelastaessaan joukkuetoveriaan. == Palvelus == McFaul kolaroi 22. elokuuta 2005 Jacksonvillen edustalla Floridan rannikolla USS Winston S. Churchillin kanssa. Törmäyksessä alukset kärsivät vähäisiä vaurioita, ja kumpikin alus palasi kotisatamaansa Norfolkiin omin voimin.US Carriers - USS Winston S. Churchill Alus lähti 20. elokuuta 2008 Sudanlahdelta Kreetalta Naton laivasto-osaston mukana ja saapui 24. elokuuta Batumiin Georgiaan Naton laivasto-osaston mukana antamaan Georgian humanitaarista apua. Alukselta luovutettiin maihin 82 kollia, joissa oli kaikkiaan 155 000 naulaa avustustarvikkeita US Aid:lta kuten hygienatarvikkeita, vauvanruokaa ja tarvikkeita, pullotettua vettä sekä maitoa. Yhdysvaltain ohjuspuolustushallinto ilmoitti 12. marraskuuta 2009 aluksen modernisoinnista budjettivuonna 2013, jolloin sille asennettaisiin RIM-161 SM3 -järjestelmä.seaforces.org == Lähteet == Luokka:Arleigh Burke -luokan hävittäjät
Nauru (täsmennyssivu)

Nauru voi tarkoittaa seuraavia: * Nauru, valtio * Nauru, kylä Tansaniassa * nauru, kieli * nauraminen, ihmisen tunnereaktio.
Vennäin Vuissakka

Vennäin Vuissakka () on taajama ja maalaiskunta Leningradin alueen Lomonosovin piirissä Venäjällä. Se sijaitsee Länsi-Inkerin ylängön reunalla Pietarin ja Tallinnan välisen maantien varrella 25 kilometriä Pietarista lounaaseen. Asukkaita kunnassa on 5 200 henkeä (vuonna 2006). Tarinan mukaan kylän nimi perustuu Vysotskoje-nimiseen Moskovan lähellä sijaineeseen kylään, jonka asukkaat siirrettiin tänne Pietari I:n käskystä 1700-luvun alussa. Kylän sijaintia kuvaava nimitys na Vysokom (”korkealla paikalla”) esiintyy kuitenkin jo vuonna 1499/1500 Novgorodin Vatjan viidenneksen Tuutarin pogostassa. 1770-luvulla kylä kuului Katariina II:n suosikille kreivi Grigori Orloville, joka rakennutti sinne paasikivisen pyhälle Nikolaokselle omistetun ortodoksikirkon. Vuissakan lisäksi seurakuntaan kuului venäläinen Kapriolan kylä () sekä inkerikkojen asuttama Uusikylä eli Timola (). Nykyään kirkko on raunioina. Venäläisen kylän pohjoispuolella sijaitsi pienempi Hietamäen luterilaiseen seurakuntaan kuulunut Suomen Vuissakka (), joka tuhoutui toisessa maailmansodassa. Sodan aikana seudulla käytiin kovia taisteluja, joista kertovat kahden linnakkeen jäänteet ja Tallinnan tien risteyksessä sijaitseva muistomerkki. 1970-luvulla kylään perustettiin suurkanala, joka tuotti parhaimmillaan kaksi miljoonaa broileria vuodessa. Nykyään Vuissakka on pietarilaisten suosimaa huvilaseutua. ==Lähteet== ==Aiheesta muualla== * Vennäin Vuissakan sivusto Luokka:Hietamäen kylät Luokka:Lomonosovin piirin kunnat
Aslaug Dahl

Aslaug Magna Dahl (s. 23. maaliskuuta 1949 Uuniemi, Finnmark, Norja) on entinen norjalainen maastohiihtäjä. Dahl hiihti toisen osuuden Norjan viestijoukkueessa, joka sijoittui neljänneksi Vysoké Tatryn MM-kilpailuissa 19704x5 km stafett kvinner www.vg.no . Seuraavana vuonna hän sijoittui Falunin hiihtokisoissa kolmanneksi 10 kilometrillä Pristagare i Svenska Skidspelen Svenska Skidspelen . Sapporon talviolympialaisissa 1972 Dahl oli 10 kilometrin kilpailussa kuudes ja 5 kilometrillä kahdeksas. 3×5 kilometrin viestissä hän hiihti toisen osuuden Norjan joukkueessa, joka saavutti Neuvostoliiton ja Suomen jälkeen pronssia. Aslaug Dahl Sports Reference Falunin MM-kilpailuissa 1974 Dahl oli mukana kuudenneksi sijoittuneessa Norjan viestijoukkueessa Dahl harrasti hiihdon lisäksi yleisurheilua Idrettslaget Ilar - friidrett, Aslaug Dahl Urheiluseura Ilarin sivusto . ==Lähteet== Luokka:Norjalaiset maastohiihtäjät Luokka:Norjalaiset olympiamitalistit Luokka:Vuonna 1949 syntyneet Luokka:Elävät henkilöt
Pekka Karunki

Pekka Karunki (sukunimi vuoteen 1935 Sahlstén; 7. maaliskuuta 1906 Kivennapa - 10\. syyskuuta 1943 Helsinki) oli suomalainen toimittaja ja kirjailija. Hän käytti joissakin teksteistään nimimerkkiä Peter Kar. Karunki oli 1930-luvun lopulla Seura-lehden matkareportterina käyttäen nimimerkkiä KAR.Seuran toimittajat ja jokaviikkoiset avustajat, Helsingin Sanomat, 20.11.1938, nro 314, s. 11, Kansalliskirjaston digitaaliset aineistot Karungin teos Vaipuneet kotkat on kuvaus kaikista talvisodassa sotalennoilla kaatuneista 12 suomalaisesta taistelulentäjästä. Hänen tuotantoonsa kuuluu myös muutama kaunokirjallinen teos, Kesäheila sekä Kuolleet yöperhoset. Vaikka Karunki eli melko lyhyen elämän, hän ehti silti avioitua, toimia vapaana kirjailijana ja TK-toimittajana. Hän kuoli Helsingin Hakaniemessä ja kuolinsyyksi on merkitty “muu kuin vihollistoiminnasta johtuva”. == Teoksia == * Vaipuneet kotkat : hävittäjäsankariemme viimeiset lennot. WSOY 1940 * Tapani Kaarle Arvid Harmaja. WSOY 1940 (eripainos Vaipuneet kotkat-teoksesta) * Iloisia ystäviä: Asemiesiltojen ilonpitäjiä, toimittanut Pekka Karunki. Lehtiyhtymä 1943 * Kansa talkoissa : talkootoimintaa esittelevä kuvateos, toimittaneet Pekka Karunki, Ensio Rislakki ja Marja Vuorelainen. Otava 1943 * Kesäheila, päätoimittaja Pekka Karunki. Säilä, Helsinki 1943 * Kuolleet yöperhoset, jännitystarina. Lehtiyhtymä 1944 (postuumisti) == Lähteet == * Suomen kirjailijat tietokanta ===Viitteet=== Luokka:Suomalaiset kirjailijat Luokka:Suomalaiset toimittajat Luokka:Vuonna 1906 syntyneet Luokka:Vuonna 1943 kuolleet
Highlandin piirikunta (Ohio)

Highlandin piirikunta on piirikunta Ohiossa, Yhdysvalloissa, jonka hallintokeskus on Hillsboro. Sen väkiluku oli 40 875 vuonna 2000. ==Maantiede== Highlandin naapuripiirikuntia ovat Fayette pohjoisessa, Ross koillisessa, Pike idässä, Adams kaakossa, Brown luoteessa ja Clinton luoteessa. ==Väestö== Piirikunnassa oli vuoden 2010 väestönlaskennassa 43 589 ihmistä. Etniset ryhmät jakautuvat valkoisiin, joita on 96,4%, mustiin (1,6%), alkuperäisamerikkalaisiin (0,3%) ja aasialaisiin (0,2%). Kotitalouden mediaanitulo on 40 423 dollaria ja köyhyysrajan alapuolella oli 17,3% väestöstä vuosina 2007–2011. == Lähteet == Luokka:Ohion piirikunnat
Pekka Aalto (kirjailija)

Pekka Aalto (26. toukokuuta 1897 Tunkua, Itä-Karjala - 8\. lokakuuta 1941 Porajärvi, Itä-Karjala) oli suomalainen kirjailija. Vienankarjalainen Pekka Aalto osallistui 1920-luvun alussa heimosotiin ja joutui lopulta pakenemaan Suomeen. Aalto työskenteli sitten konttoristina asuen Kemissä. Hän osallistui jatkosotaan palvellen vänrikkinä Osasto Kuussaaren 1. komppaniassa. Aalto kuoli kenttäsairaalassa 8. lokakuuta 1941 haavoituttuaan Porajärvellä. Hänen omaelämäkerrallinen teoksensa Karjalan kotkat julkaistiin kaksi vuotta hänen kuolemansa jälkeen. == Teoksia == * Karjalan kotkat : kahden vapaustaistelijan tarina. Suomen kirja, Helsinki 1943 == Lähteet == * Suomen kirjailijat tietokanta * Suomen sodissa 1939-1945 menehtyneiden tiedosto Luokka:Suomalaiset kirjailijat Luokka:Vienankarjalaiset Luokka:Suomalaiset toisessa maailmansodassa kaatuneet Luokka:Vuonna 1897 syntyneet Luokka:Vuonna 1941 kuolleet
Taidekeskus Ahjo

Taidekeskus Ahjo on Joensuussa vuonna 1998 perustettu taidekeskus. Ahjoa ylläpitää Joensuun Taiteilijaseura ry. Ahjoa ylläpiti vuosina 1998-2020 Taidekeskus Ahjon kannatusyhdistys ry, jonka jäsenyhdistyksinä ovat toimineet Joensuun Taiteilijaseuran (1998-2020) lisäksi Itä-Suomen tanssin aluekeskus (2005-2020), Pohjois-Karjalan kirjailijayhdistys Ukri ry (2000-2011), poikkitaiteellinen kulttuuriyhdistys Vääräpyörä ry (2002-2004), Pohjois- Karjalan Kätsä ry (1998-2005) sekä Pohjois-Karjalan Valokuvataiteen seura (1998-2000).Juhlakirja. Joensuun Taiteilijaseura 70 vuotta. 2015. s.8. Ahjon pyrkimyksenä on tarjota tuore näkökulma pohjoiskarjalaiseen, valtakunnalliseen ja kansainväliseen taiteeseen. Ahjon tiloissa on jatkuvasti vaihtuvia kuvataidenäyttelyitä. Ensimmäisen kymmenen vuoden aikana näyttelyitä on ollut 200. Sen lisäksi tiloissa pidetään muun muassa konsertteja sekä teatteri- ja tanssiesityksiä, työpajoja, kirjailijamatineoita ja paneelikeskusteluja. Ahjo on yksi Joen yön tapahtumapaikka. Ahjon näyttelytilat sijaitsevat kaupungin keskustassa Joensuun taidemuseon pihapiirissä Kirkkokadun ja Koskikadun kulmassa. Näyttelytiloja on neljä: Sysi, Koksi, Hiili ja Kytö. ==Rakennuksen historiaa== Puinen rakennus on entinen Joensuun lyseon voimistelusali, ja yläkerrassa oli veisto- eli käsityöluokka (1911)Kulttuuri- ja rakennushistorialliset suojelukohteet. Joensuu 1987. . Rakennuksen sisätilat tuhoutuivat tulipalossa huhtikuussa 1981. Tuolloin siellä oli Joensuun Ampujien ilma-aserata. Sali korjattiin taidemuseon tilapäisnäyttelyiden pitopaikaksi vuonna 1981 ja sai nimen Gymnasium. Kustannussyistä taidemuseo joutui siitä luopumaan, ja tiloissa toimi Pohjois-Karjalan Tanssiopisto 1990-luvulla. Heikki Eskelinen: Joensuun lyseon rakennus, nykyinen Taidemuseo, on satavuotias. Karjalainen (päivämäärää ei tiedossa, juttu saatavissa lehden elektorisesta arkistosta) Ahjo aloitti toimintansa vuonna 1998. ==Lähteet== ==Aiheesta muualla== *Taidekeskus Ahjon kotisivut Luokka:Joensuun rakennukset ja rakennelmat Ahjo
Železnodorožnyi

Železnodorožnyi () on runsaan 130 000 asukkaan kaupunki Moskovan alueella Venäjällä. Se sijaitsee 25 kilometriä Moskovan keskustasta itään, samaan suuntaan johtavan pääradan varrella. ==Historiaa== thumb|left|210px|Asuinalue Sawwino Železnodorožnyi perustettiin vuonna 1861 linnoitukseksi, jonka tehtävä oli palvella läheistä Obiralovkan rautatieasemaa. Leo Tolstoin Anna Karenina -kirjan päähenkilö Anna Karenina kuolee juuri kyseisellä asemalla. Železnodorožnyi sai kaupunkioikeudet vuonna 1952. 1960-luvulla siihen liitettiin neljä naapurikaupunkia. Tunnettu runoilija Andrei Belyi asui kaupungissa 1920-luvulla. Kaupungin rautatieasema on nykyään Železnodorožnaja (Železnodorožnyi). == Asukasmäärän kehitys == Železnodorožnyin asukasmäärän kehitys 1959: 39 600 1970: 57 100 1979: 76 500 1989: 97 426 1998: 100 000 2002: 103 931 2007: 118 900 2010: 131 729 2014: 146 251 == Lähteet == ==Aiheesta muualla== *Železnodorožnyin sivusto *Kaupungin blogi Luokka:Moskovan alueen kaupungit
Hippoksen pesäpallostadion

Hippoksen pesäpallostadion on Jyväskylän Hippoksella Köyhälammen vieressä sijaitseva pesäpallostadion. Se toimii naisten Superpesiksessä pelaavan Kirittärien ja Ykköspesiksessä pelaavan Kirin kotikenttänä. Stadionin katsomokapasiteetti on noin 1 850, joista 1 500 on istumapaikkoja. Stadionin kapasiteettia voidaan nostattaa yli 4 000 katsojaan lisäkatsomoilla. Vanha pesäpallostadion purettiin vuoden 2023 loppupuolella. Vanha tekonurmi vietiin Kahakadun liikuntapuistoon Kypärämäelle. Pesäpallon Itä–Länsi-ottelu pelattiin Jyväskylässä Hippoksen pesäpallostadionilla vuonna 2024 yli 40 vuoden tauon jälkeen. == Kuvia == Tiedosto:Hippoksen pesäpallostadion2.jpg|Hippoksen vanha pesäpallostadion Tiedosto:Hippoksen pesäpallostadion.JPG|Hippoksen vanha pesäpallostadion Tiedosto:Hippoksen pesäpallostadion UUSI.jpg|Hippoksen pesäpallostadion Tiedosto:Hippoksen pesäpallostadion kuvaustasanne.jpg|Hippoksen pesäpallostadion toimitsija-aitiosta Tiedosto:Hippoksen pesäpallostadion kirinvaihtopenkki.jpg|Hippoksen pesäpallostadion B-puolelta ==Historia== Hippokselle rakennettiin ensimmäinen nurmikenttä vuonna 1948. Koska nurmi oli kosteaa, se vaihdettiin soraksi. Hyvän sorapohjan ansiosta pesäpalloilijat siirtyivät pelaamaan Hippokselle. Jyväskylän Kirikin joutui siirtymaan Harjulta pysyvästi Hippokselle vuonna 1968, kun pesäpalloliitto kielsi arvo-otteluiden pelaamisen nurmella. Pian tämän jälkeen kentälle rakennettiin kunnon katsomot ja siitä tuli virallisesti pesäpallostadion. Kenttää on kunnostettu vuonna 1994, jolloin alustaksi vaihdettiin pesäpalloalustana yleisimmin käytetty hiekkatekonurmi. Vuonna 2014 hiekkatekonurmi vaihdettiin uuteen ja samalla katsomoa kunnostettiin ja rakenteita uusittiin. Pesäpallostadion otettiin pois käytöstä vuonna 2023, mutta sen viereen rakennettiin uusi katettu pesäpallostadion. Vanhalla stadionilla on pelattu miesten Itä–Länsi-ottelu vuosina 1977 ja 1980. Pesäpallostadionilla on pelattu Itä–Länsi-ottelu vuonna 2024. ==Yleisöennätys== Hippoksen vanhan pesäpallostadionin miesten yleisöennätys on vuoden 1979 ottelusta Jyväskylän Kirin ja Hyvinkään Tahkon välillä. Tuota ottelua oli seuraamassa 5 496 katsojaa. Naisten yleisöennätys vanhalla stadionilla on 3 781 finaaliottelusta Kirittäret – Lapuan Virkiä 15. syyskuuta 2012. Pesäpallostadionin miesten yleisöennätystys on 3 683 katsojaa vuoden 2024 Itä–Länsi-ottelussa 30. kesäkuuta 2024. Pesäpallostadionin naisten yleisöennätys on 3 293 katsojaa 2024 Itä–Länsi-ottelussa 29. kesäkuuta 2024. ==Lähteet== Luokka:Pesäpallostadionit Luokka:Jyväskylän urheilupaikat Luokka:Mäki-Matti
Salavan

Salavan (myös Saravane, ) on Laosin provinssi, joka sijaitsee maan eteläosassa. Sen pinta-ala on 10 691 neliökilometriä. Vuoden 2015 väestönlaskennan mukaan maakunnassa asui noin 397 000 asukasta. Maakunnan hallinnollinen keskus on Salavan. ==Piirikunnat== Salavan jakautuu kahdeksaan piirikuntaan, jotka toimivat paikallishallinnon alaisuudessa. Ne ovat: * Khongxedone * Lakhonepheng * Lao Ngarm * Salavan * Samuoi * Ta Oi * Toomlarn * Vapy == Lähteet == Luokka:Laosin provinssit
Monica Iagăr

Monica Dinescu-Iagăr (s. 2. huhtikuuta 1973 Sighetu Marmaţiei) on romanialainen entinen korkeushyppääjä. Hän voitti naisten korkeushypyn Euroopan mestaruuden sekä ulkona että sisällä vuonna 1998. Olympialaisissa Iagăr oli yhdeksäs Sydneyssä 2000 ja kahdeksas Ateenassa 2004. MM-kisoissa hän oli parhaimmillaan seitsemäs Edmontonissa 2001. Iagăr voitti Universiadeissa korkeushypyn vuonna 1999. Iagărin ennätys ulkona on 202 (1998) ja sisällä 203 (1999). Iagăr lopetti aktiiviuransa vuonna 2006. Vuonna 1996 hän kärsi kuuden kuukauden tuomion dopingista. == Lähteet == == Aiheesta muualla == * Luokka:Romanialaiset korkeushyppääjät Luokka:Dopingrikkomuksesta tuomitut romanialaiset Luokka:Dopingrikkomuksesta tuomitut yleisurheilijat Luokka:Vuonna 1973 syntyneet Luokka:Elävät henkilöt
Tähtee

Tähtee on tilastoalue ja asuinalue Kouvolan Kuusankoskella. Tähtee rajoittuu pohjoisessa Mattilaan ja Kymijokeen, lännessä Naukioon, idässä Kuusaanniemeen ja etelässä Sairaalanmäkeen, Puistomaahan ja Kuusaahan. Tähtee on suurimmaksi osaksi omakotitaloaluetta. Alueella sijaitsee muun muassa Majatalo Hetekka, Tähteenkadun alakoulu sekä Kuusankosken Perhetukikeskus. Myös Väkkärän asuinalue kuuluu Tähteen tilastoalueeseen. Tähteen katuradalla järjestettiin vuosina 1955 ja 1956 TT-ajot. Ajoista on säilynyt mm. 8 mm:n kaitafilmimateriaalia. Sudeetti on omakotialue Tähteessä. Talot on rakennettu vuoden 1945 molemmin puolin. Rakennuttajana oli Kymi-yhtiö (nyk. UPM). Omakotitalot ovat kaikki olleet alkujaan samanlaisia, ja ne olivat tehtaiden työläisten työsuhdeasuntoja. Myöhemmin asukkaille annettiin mahdollisuus ostaa asuntonsa. ==Osa-alueet== ===Asuinalueet=== *Tähtee *Väkkärä *Lautaro ==Palvelut ja teollisuus== *Tähteenkadun koulu (luokat 1–6) *Kuusankosken paloasema (ent. Kuusankosken kaupungin varikko) *Sami Hyypiä areena *Lassilanpellon pallokenttä *Tähteen seurakuntakoti == Lähteet == Luokka:Kouvolan kaupunginosat Luokka:Kuusankoski
Savannakhet (provinssi)

Savannakhet () on Laosin provinssi, joka sijaitsee maan eteläosassa. Sen pinta-ala on 21 774 neliökilometriä. Vuoden 2019 arvion mukaan maakunnassa oli 1 054 900 asukasta. Provinssi on asukasluvullaan Laosin suurin. Sen alueella asuu noin 15 prosenttia koko maan asukkaista. Provinssin pääkaupunki on Savannakhet, joka on maan toiseksi suurin kaupunki heti pääkaupunki Vientianen jälkeen. Provinssin nimi tulee sanoista Savanh nakhone, joka tarkoittaa "unelmien kaupunkia". Savannakhet sijaitsee tärkeiden kauppareittien varrella: sen länsipuolella on Mekong-joki ja Thaimaa, itäpuolella Vietnam ja Annamite- vuoret. ==Piirikunnat== Savannakhet jakautuu viiteentoista piirikuntaan, jotka toimivat paikallishallinnon alaisuudessa. Ne ovat: * Atsaphangthong * Atsaphone * Champhone * Kaysone Phomvihane * Nong * Outhoomphone * Phine * Sepone * Songkhone * Thapangthong * Thaphalanxai * Vilabuly * Xaybuly * Xayphoothong * Xonbuly == Lähteet == == Aiheesta muualla == * Savannakhet Overview Tourism Laos Luokka:Laosin provinssit
Geir Andersen

Geir Andersen (s. 12. helmikuuta 1964) on entinen norjalainen yhdistetyn hiihtäjä. Andersen saavutti junioreiden MM-kilpailuissa hopeaa henkilökohtaisessa kilpailussa Kuopiossa 1983. Seuraavana vuonna hän voitti Trondheimin junioreiden MM-kisoissa kultaa henkilökohtaisessa kilpailussa ja hopeaa joukkuekilpailussa. Sarajevon olympialaisissa hän sijoittui kymmenenneksi. Rovaniemellä järjestetyssä MM-joukkuekilpailussa hän kuului Norjan kultajoukkueeseen. Seefeldin MM-kilpailuissa 1985 Andersen sijoittui Hermann Weinbuchin jälkeen toiseksi henkilökohtaisessa kilpailussa. Hän kuului lisäksi hopeaa saavuttaneeseen Norjan joukkueeseen. Andersen sijoittui maailmancupin kilpailussa palkintokorokkeelle ensimmäisen kerran oltuaan toinen Schonachissa tammikuussa 1984. Ensimmäisen voittonsa hän saavutti Planicassa saman vuoden joulukuussa. Kaikkiaan Andersen voitti maailmancupissa viisi osakilpailua, oli neljä kertaa toinen ja viidesti kolmas. Hän voitti maailmancupin kokonaiskilpailun kaudella 1984–1985 sekä oli kolmas kausilla 1983–1984 ja 1985–1986. == Lähteet == * Luokka:Norjalaiset yhdistetyn hiihtäjät Luokka:Vuonna 1964 syntyneet Luokka:Elävät henkilöt
Jyri Pelkonen

Jyri Pelkonen (s. 21. joulukuuta 1965) on suomalainen yhdistetyn hiihtäjä, joka on aktiiviuransa jälkeen toiminut valmentajana. Pelkonen kuului Suomen joukkueeseen, joka saavutti Länsi-Saksan ja Norjan jälkeen pronssia Seefeldin MM-kilpailuissa 1985. Hän sijoittui samana vuonna kolmanneksi myös junioreiden MM-kilpailujen henkilökohtaisessa kilpailussa. Lahden MM-kilpailuissa 1989 hän oli henkilökohtaisessa kilpailussa kuudes. Pelkonen toimi Suomen yhdistetyn maajoukkueen päävalmentajana ensimmäisen kerran vuosina 1993-1998\. Sen jälkeen hän valmensi Norjan yhdistetyn maajoukkuetta vuosina 2000-2002\. Hän palasi Suomen maajoukkueen päävalmentajaksi 2002. Pelkonen nimettiin Vuokatin urheiluopiston valmennuskeskuksen johtajaksi 2004. Jyri Pelkonen valittiin Vuokatin Urheiluopiston valmennuskeskuksen johtajaksi Suomen Hiihtoliitto 2.2.2004 Viitattu 26.8.2008 == Lähteet == * === Viitteet === Luokka:Suomalaiset yhdistetyn hiihtäjät Luokka:Suomalaiset yhdistetyn valmentajat Luokka:Vuonna 1965 syntyneet Luokka:Elävät henkilöt
Homma (täsmennyssivu)

Homma voi viitata johonkin seuraavista: *homma, työ puhekielessä *Homma, maahanmuuttokriittinen verkkoyhteisö ja keskustelupalsta *Homma, Nuorten Akatemian projekti * ”Homma”, Maj Karman Kauniiden Kuvien kappale vuodelta 1999 ==Sukunimenä== *Chieko Homma (s. 1964), japanilainen jalkapalloilija *Isao Homma, japanilainen jalkapalloilija *Kazuo Homma, japanilainen jalkapalloilija *Koji Homma, japanilainen jalkapalloilija *Masaharu Homma, japanilainen toisen maailmansodan aikainen kenraali
Note

Note tarkoittaa ainakin seuraavia asioita: *Note, Nuorten Akatemian palvelu *Nissan Note, automalli *Note, sukunimenä: ** Kessai Note (s. 1950), Marshallsaarten presidentti 2000-2008
Hubert Schwarz

Hubert Schwarz (s. 13. syyskuuta 1960) on entinen saksalainen yhdistetyn hiihtäjä ja joukkuekilpailun olympiavoittaja. Schwarz saavutti junioreiden MM- kilpailujen henkilökohtaisessa kilpailussa pronssia 1979 ja kultaa 1980. Aikuisten arvokilpailuissa hän debytoi Oslon MM-kisoissa 1982 kuuluen neljänneksi sijoittuneeseen Saksan liittotasavallan joukkueeseen. Rovaniemen MM-joukkuekilpailussa 1984 hän oli Länsi-Saksan joukkueen mukana viides. Schwarz kuului Hermann Weinbuchin ja Thomas Müllerin kanssa Saksan liittotasavallan joukkueeseen, joka voitti joukkuekilpailun maailmanmestaruuden Seefeldissä 1985. Calgaryn olympialaisissa 1988 Schwarz saavutti joukkuekilpailun olympiakultaa yhdessä Müllerin ja Hans-Peter Pohlin kanssa. Henkilökohtaisessa kilpailussa hän oli kolmastoista. Schwarz sijoittui maailmancupin kilpailussa palkintokorokkeelle ensimmäisen kerran oltuaan toinen Planicassa joulukuussa 1984. Ainoan voittonsa hän saavutti Schonachissa tammikuussa 1987. == Maailmancup-menestys == *Kausi 1983–1984: kokonaiskilpailussa seitsemäs *Kausi 1984–1985: Planica toinen, St. Moritz toinen, Schonach kolmas; kokonaiskilpailussa kolmas *Kausi 1985–1986: Štrbské Pleso toinen; kokonaiskilpailussa viides *Kausi 1986–1987: Schonach voitto, Lahti kolmas; kokonaiskilpailussa neljäs == Lähteet == * Luokka:Saksalaiset yhdistetyn hiihtäjät Luokka:Saksalaiset olympiavoittajat Luokka:Vuonna 1960 syntyneet Luokka:Elävät henkilöt
Mariana Alcoforado

Mariana Vaz Alcoforado (1640 − 1723) oli portugalilainen nunna, jota pidetään Portugalilaisten kirjeiden kirjoittajana. Kirjeet on suomentanut Tarja Härkönen nimellä Sisar Marianan rakkauskirjeet (Andalusialainen Koira, 1995). Mariana Alcoforado syntyi varakkaan tilanomistajan perheeseen ja joutui aikansa ja yhteiskuntaluokkansa mukaisesti kaksitoistavuotiaana luostariin kasvatettavaksi. Marianan suojattu nunnanelämä rikkoutui, kun hän 26-vuotiaana rakastui intohimoisesti. Rakkauden kohde oli Marianaa kaksi kertaa vanhempi ranskalainen, monista rakkausseikkailuistaan tunnettu Chamillyn kreivi Noël Bouton. Näiden kahden erilaisen ja epäsopivan henkilön tapaaminen järjestyi ilmeisesti Marianan Boutonin joukoissa palvelleen veljen kautta. Seurauksena oli rakastuminen, viettely, antautuminen. Boutonin kannalta seikkailu kehittyi varmaan rasittavaksi, ja hän palasi Ranskaan, jossa avioitui ja eteni sotilasurallaan kohoten lopulta marsalkaksi. Mariana puolestaan jäi luostariin. Kun Sisar Marianan rakkauskirjeet vuonna 1669 julkaistiin Ranskassa, kansilehdellä ei ollut kirjoittajan eikä edes kääntäjän nimeä. Esipuheessaan kirjeiden pariisilainen kustantaja vakuutti, ettei hän edes tiennyt niiden todellista kirjoittajaa. Kirjeiden vastaanottajaksi kustantaja oletti erään Portugalissa upseerina palvelleen aatelismiehen, jonka nimeä hän ei kuitenkaan tiennyt. Kirjeistä tuli suuri myyntimenestys, ja ne käännettiin pian useimmille Euroopan kielille. Kuitenkin vasta kolmekymmentä vuotta ensipainoksen jälkeen kirjeiden saksankielisessä käännöksessä kerrottiin niiden kirjoittajan olleen portugalilainen nunna ja saaja ranskalainen kavaljeeri. Samalla paljastui myös ranskalaisen kääntäjän henkilöllisyys, hän oli varakreivi Gabriel de Lavergne de Guilleragues. Kiistely ja epävarmuus Sisar Marianan rakkauskirjeiden alkuperästä jatkuu yhä. Amerikkalainen kirjallisuudentutkija Ellen Moers pitää teoksessaan Literary Women itsestään selvänä, että kirjeiden kääntäjä de Guilleragues oli todellisuudessa myös niiden kirjoittaja. Tästä huolimatta Moers kutsuu kirjeitä nykypäivän tunnetuimmiksi naisellisiksi rakkauskirjeiksi. Suomentaja Tarja Härkönen tarjoaa mielenkiintoisen näkökulman kirjeiden alkuperään esseessään Salaperäisen nunnan tapaus. Hän kirjoittaa: "Omasta puolestani haluan sanoa vain, että nero on se mies, joka tuntee naisen mielenliikkeet niin kuin Mariana Alcoforado!" ==Aiheesta muualla== * Päivi Tapola: "Mariana Alcoforado: Sisar Marianan rakkauskirjeet", teoksessa Päivi Tapola: Äitini puutarhassa - Polkuja naiskirjallisuuteen, Like, 2002. ISBN 951-8989-61-3. Luokka:Portugalilaiset kirjailijat Luokka:Kristityt nunnat Luokka:Vuonna 1640 syntyneet Luokka:Vuonna 1723 kuolleet
Rebecca Soni

Rebecca Soni (s. 18. maaliskuuta 1987 Freehold Borough, New Jersey) on yhdysvaltalainen, unkarilaista alkuperää oleva uimari ja olympiavoittaja. Hänen vanhempansa Péter ja Kinga Sőni muuttivat Yhdysvaltoihin 1980-luvulla. Soni puhuu englannin ohella unkaria. Vuoden 2008 kesäolympialaisissa Soni voitti hieman yllättäen 200 metrin rintauinnin ennen ykkösuosikki Leisel Jonesia. Sonin voittoaika 2.20,22 oli uusi maailmanennätys. Soni oli jo aiemmin samoissa kilpailuissa uinut hopealle 100 metrin rintauinnissa juuri Jonesin jälkeen. Soni sai kilpailuissa myös toisen hopean, kun hän ui Yhdysvaltojen 4 × 10 metrin sekauintiviestijoukkueessa rintauintiosuuden. Joukkue sijoittui loppukilpailussa toiseksi maailmanennätyksen uineen Australian joukkueen jälkeen. Soni voitti Rooman MM-kilpailuissa 2009 kultaa 10 metrin rintauinnissa ajalla 1.04,93. Välieräuinnissa hän oli tehnyt maailmanennätyksen 1.04,84. Lisäksi hän sai hopeaa 50 metrin rintauinnissa. Tyynenmeren mestaruuskilpailuissa 2010 hän sai kultaa 100 ja 200 metrin rintauinnissa sekä 4 × 100 metrin sekauintiviestissä. Saman vuoden Dubain lyhyen radan MM-kilpailuissa hän voitti mestaruuden 50, 100 ja 200 metrin rintauinnissa sekä sai hopeaa sekauintiviestissä. Swimming World Magazine valitsi hänet vuoden uimariksi 2010. Soni voitti Shanghain MM-kilpailuissa 2011 maailmanmestaruuden 100 metrin rintauinnissa ajalla 1.05,05, 200 metrin rintauinnissa ajalla 2.21,47 ja sekauintiviestissä sekä sai pronssia 50 metrin rintauinnissa. Lontoon olympialaisissa 2012 hän voitti kultaa 200 metrin rintauinnissa ajalla 2.19,59 ja 4 × 100 metrin sekauintiviestissä sekä hopeaa 100 metrin rintauinnissa. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1987 syntyneet Luokka:Elävät henkilöt
Alex Rider & käärmeenpää

Alex Rider & Käärmeenpää on brittiläisen menestyskirjailija Anthony Horowitzin kirjoittama jännitysromaani. Se on seitsemäs Alex Rider -sarjan kirja. ==Juoni== Alex Rider & Käärmeenpää jatkaa tarinaa siitä, mihin Alex Rider & Arkkienkeli jäi. Alex palaa avaruudesta suoritettuaan onnistuneesti tehtävän Arkkienkeli-avaruushotellissa. Australian tiedustelupalvelu ASIS onkii Alexin merestä ja yllätyksenä tarjoaa hänelle töitä. Alex suostuu, koska hänen työparikseen tulee Ash, John Riderin (Alexin isän) paras ystävä, joka voisi ehkä kertoa Alexille tämän isästä. Alex ja Ash ryhtyvät tutkimaan salaperäistä Käärmeenpää-järjestöä. Pian Alex törmää vanhoihin "ystäviinsä" MI6:sta ja saa tietää, että Käärmeenpään johtaja, majuri Winston Yu, on sekaantunut Scorpian asioihin, ja heidän kanssaan Alex kaikkein viimeiseksi haluaisi taistella. Alexille kerrotaan Scorpian varastaneen valtavan pommin, "Kuninkaallisen sinisen", ja että majuri Yu kuljettaa sitä parhaillaan Australiaan. Lopussa Alex etenee suhteessaan mysteerityttö A:n kanssa. Hän uskoo löytäneensä sielunkumppaninsa. ==Lähteet== Luokka:Anthony Horowitz Luokka:Jännitysromaanit
Thomas Müller (yhdistetyn hiihtäjä)

Thomas Müller (s. 5. maaliskuuta 1961) on entinen saksalainen yhdistetyn hiihtäjä. Hän on joukkuekilpailun olympiavoittaja ja maailmanmestari. Müller saavutti junioreiden MM-kilpailuissa pronssia henkilökohtaisessa kilpailussa Schonachissa 1981. Oslon MM-kisoissa 1982 hän sijoittui henkilökohtaisessa kilpailussa kuudenneksi ja kuului joukkuekilpailussa neljänneksi sijoittuneeseen Saksan joukkueeseen. Vuonna 1984 hän sijoittui viidenneksi Sarajevon olympialaisissa ja kuului lisäksi viidenneksi sijoittuneeseen Saksan liittotasavallan joukkueeseen Rovaniemen MM-joukkuekilpailussa. Müller voitti joukkuekilpailun maailmanmestaruuden Seefeldissä 1985 yhdessä Hubert Schwarzin ja Hermann Weinbuchin kanssa. Henkilökohtaisessa kilpailussa hän oli kolmastoista. Kaksi vuotta myöhemmin Müller kuului Weinbuchin ja Hans-Peter Pohlin kanssa kultaa voittaneeseen Länsi-Saksan joukkueeseen Obertsdorfin MM- kisoissa. Henkilökohtaisessa kilpailussa hän oli kymmenes. Müller voitti Pohlin ja Schwarzin kanssa joukkuekilpailun olympiakultaa Calgaryssä 1988. Hän päätti arvokisauransa Val di Fiemmen 1991 MM-kisojen joukkuekilpailun neljänteen tilaan. Maailmancupissa Müller saavutti ensimmäisen voittonsa – ja palkintokorokesijoituksensa – Schonachissa tammikuussa 1984. Hän voitti maailmancup-kilpailun myös Lahdessa 1984 ja 1987 sekä Oberwiesenthalissa 1985. Lisäksi hän oli osakilpailuissa kaksi kertaa toinen ja kuudesti kolmas. Maailmancupin kokonaiskilpailussa hän sijoittui toiseksi kaudella 1985–1986. == Lähteet == * Luokka:Saksalaiset yhdistetyn hiihtäjät Luokka:Saksalaiset olympiavoittajat Luokka:Vuonna 1961 syntyneet Luokka:Elävät henkilöt
JP Ahonen

Jussi-Pekka ”JP” Ahonen (s. 19. tammikuuta 1981 Tampere) on suomalainen sarjakuvantekijä ja kuvittaja. Ahonen valmistui Lapin yliopiston graafisen suunnittelun koulutusohjelmasta vuonna 2006. Hän on opiskellut alaa myös Italiassa Firenzen design-akatemiassa. Ahosen sarjakuva Villimpi Pohjola ilmestyi vuosina 2002–2019 Aamulehdessä ja myöhemmin mm. Lapin Kansan Hetki- liitteessä. Hänen sarjakuviaan on julkaistu myös ulkomailla Flight- ja Fablewood-antologioissa. Puskaradio-sarjakuva ilmestyi Journalistissa 2009–2013 ja sarjakuvista koottiin kirja vuonna 2012. Syksyllä 2013 julkaistiin Ahosen ja KP Alaren albumi Perkeros. Perkeroksesta tehtiin julkaisusopimus myös Yhdysvaltain markkinoille Abramsin kanssa ja Ranskan markkinoille Castermanin kanssa. Lisäksi sen käännösoikeudet osti italialainen Panini-kustantamo, joka julkaisi teoksen italian lisäksi espanjaksi ja saksaksi syksyllä 2014. Perkeros on käännetty kahdeksalle kiellelle. Ahosen sarjakuvista kuusi (Kypsyyskoe 2011, Puskaradio 2012, Perkeros 2013, Lapsus 2014, Valomerkki 2015 ja Irtiotto 2018) on ollut Sarjakuva-Finlandia- finalisteina. Vuoden 2016 tienoilla Ahonen kärsi työuupumuksesta. Huvikseen hän alkoi piirtää Belzebubs-sarjaa. Siitä tuli yllättäen suosittu Facebookissa. Vuoteen 2021 mennessä Belzebubs -stripeistä koottu kirja on julkaistu yli kymmenellä kielellä. Belzebubs-yhtyeen nimissä on julkaistu myös levy vuonna 2018. Levyllä soittavien muusikoiden nimiä ei paljasteta. Belzebubsille on suunniteltu myös kiertueita, virtuaalikonsertteja sekä animaatiosarjaa. Sarjakuvatöiden lisäksi Ahonen tekee kuvituksia eri sanomalehdille, aikakauslehdille ja kustantajille. Ahosella on kolme lasta. == Albumit == === Villimpi Pohjola -sarja === * * * * * * * === Muita === * * * * == Lähteet == == Aiheesta muualla == * JP Ahosen kotisivut * Tekijä: Sarjakuvapiirtäjä JP Ahonen Yle Areena. 18.6.2014. * Ronkainen, Timo: Villejä valotuksia Kvaak.fi. 24.5.2007. * Tamminen, Tuomo: Arkea, teinejä ja väkivaltaa Aviisi. 7/2007. * Turku, Jani: Villimpi pohjola viihdyttää Kvaak.fi. 15.4.2009. * Hongisto, Sanna: Gradumpi Pohjola Aviisi. 8/2009. * Mielonen, Tero: Krampit: The Next Generation Kvaak.fi. 9.10.2011. * Mattila, Tero: Puskaradio Kvaak.fi. 8.10.2012. Luokka:Suomalaiset sarjakuvantekijät Luokka:Vuonna 1981 syntyneet Luokka:Elävät henkilöt
Jorge Gutiérrez (nyrkkeilijä)

Jorge Gutiérrez on kuubalainen entinen nyrkkeilijä, joka pysytteli koko uransa ajan amatöörinä. Vuonna 1999 Gutiérrez voitti kultaa silloisessa kevyen keskisarjan (71 kg) painoluokassa Winnipegissä käydyissä Pan-Amerikan kisoissa. Loppuottelussa häntä oli vastassa isäntämaan Scott MacIntoshhttp://www.amateur- boxing.strefa.pl/Championships/PanamericanGames1999.html. Samana vuonna Houstonin MM-kisoissa hän sijoittui hopealle hävittyään loppuottelussa romanialaiselle Marian Simonillehttp://www.amateur- boxing.strefa.pl/Championships/WorldChamps1999.html. Seuraavana vuonna Sydneyn olympialaisissa Gutiérrez voitti olympiakultaa keskisarjassa (75 kg), missä häntä oli loppuottelussa vastassa Venäjän Gaidarbek Gaidarbekovhttp://www.amateur- boxing.strefa.pl/Championships/OlympicGames2000.html. Juniorina Gutiérrez voitti vuonna 1994 maailmanmestaruuden kevyessä keskisarjassahttp://www.amateur- boxing.strefa.pl/Championships/WorldJuniorChamps1994.html. ==Lähteet== Luokka:Kuubalaiset nyrkkeilijät Luokka:Kuubalaiset olympiavoittajat
Jorge Gutierrez

Jorge Gutierrez voi tarkoittaa: * Jorge Gutiérrez (s. 1975), kuubalainen nyrkkeilijä * Jorge Gutierrez (s. 1975), meksikolainen animaattori, maalaaja, käsikirjoittaja ja ohjaaja * Jorge Gutiérrez (s. 1988), meksikolainen koripalloilija
Kq

Kq tarkoittaa seuraavia: * * King’s Quest, KQ, tietokonepelisarja.
Saksan ralli 2008

Saksan ralli 2008 (virallisesti 27. ADAC Rallye Deutschland 2008) oli Rallin MM-sarjan kauden 2008 10. osakilpailu, joka ajettiin 15.-17 elokuuta Trierissä asfaltillisilla ja betonisilla erikoiskokeilla. Rallin voittoon ajoi seitsemännen kerran peräkkäin Sébastien Loeb, toinen oli Loebin tallikaveri Daniel Sordo ja kolmas Francois Duval. Juniorit voitti Sébastien Ogier. == Tapahtumia == Erikoiskoe 6 peruttiin turvallisuussyistä kolmen auton jälkeen kun katsojia oli vaarallisissa paikoissa. Vain Loeb, Hirvonen ja Atkinson ajoivat erikoiskokeen kilpailunopeudella ja muut ajoivat sen siirtymäosuutena, jolloin heille annettiin nimellinen aika 5 minuuttia ja 27,3 sekuntia. == Tulokset == Sija Kuljettaja Kartanlukija Auto Aika Ero Pisteet 1\. Sébastien Loeb Daniel Elena Citroën C4 WRC 3:26.19,7 10 2\. Daniel Sordo Marc Martí Citroën C4 WRC 3:27.07,4 +47,7 8 3\. François Duval Patrick Pivato Ford Focus RS WRC 07 3:27.39,7 +1.20,0 6 4\. Mikko Hirvonen Jarmo Lehtinen Ford Focus RS WRC 08 3:27.49,8 +1.30,1 5 5\. Petter Solberg Phil Mills Subaru Impreza WRC 2008 3:28.55,0 +2.35,3 4 6\. Chris Atkinson Stéphane Prévot Subaru Impreza WRC 2008 3:31.05,6 +4.45,9 3 7\. Henning Solberg Cato Menkerud Ford Focus RS WRC 07 3:31.55,9 +5.36,2 2 8\. Urmo Aava Kuldar Sikk Citroën C4 WRC 3:31.57,5 +5.37,8 1 Lähde:2008 Rallye Deutschland Lähde:2008 Rallye Deutschland Lähde:2008 Rallye Deutschland Lähde:2008 Rallye Deutschland Lähde:2008 Rallye Deutschland Lähde:2008 Rallye Deutschland Lähde:2008 Rallye Deutschland === Erikoiskokeet === EK:n nro EK:n nimi EK:n pituus (km) Nopein kuljettaja Aika 1 Ruwertal/Fell 1 21,22 Sebastien Loeb 11.31,6 2 Grafschaft Veldenz 1 23,04 Sebastien Loeb 13.14,4 3 Moselland 1 9,82 Sebastien Loeb 5.29,3 4 Ruwertal/Fell 2 21,22 Sebastien Loeb 11.28,7 5 Grafschaft Veldenz 2 23,04 Sebastien Loeb 13.12,3 6 Moselland 2 9,82 peruttiin - 7 Bosenberg 1 19,12 Sebastien Loeb 10.50,1 8 Freisen/Westrich 1 16,16 Sebastien Loeb 9.26,9 9 Birkenfelder Land 1 14,22 Sebastien Loeb 7.57,1 10 Arena Panzerplatte 1 30,38 Sebastien Loeb 17.44,5 11 Bosenberg 2 19,12 Sebastien Loeb 10.50,6 12 Freisen/Westrich 2 16,16 Sebastien Loeb 9.30,4 13 Birkenfelder Land 2 14,22 Sebastien Loeb 7.56,3 14 Arena Panzerplatte 2 30,38 Daniel Sordo 17.41,5 15 Dhrontal 1 21,73 Francois Duval 14.23,1 16 Moselwein 1 18,08 Francois Duval 10.43,9 17 Dhrontal 2 21,73 Francois Duval 14.15,7 18 Moselwein 2 18,08 Francois Duval 10.45,4 19 Circus Maximus Trier 4,37 Petter Solberg 3.22,4 ==Lähteet== == Aiheesta muualla == Luokka:MM-rallikausi 2008 Luokka:Saksan ralli
Ižora

Ižora on: * Entisen Inkereen seurakunnan venäjänkielinen nimi * Inkereenjoen venäjänkielinen nimi * Inkerikoista aikaisemmin käytetty venäjänkielinen nimitys
Nemean kisat

Nemean kisat ( tai , ta Nemeia) olivat antiikin kreikkalaiset Zeus-jumalan kunniaksi järjestetyt urheilukilpailut. Ne järjestettiin Nemean pyhäkköalueella Argoliin maakunnassa joka toinen vuosi vuodesta 573 eaa. lähtien. Kisat olivat yhdet neljästä panhelleenisistä kisoista, nykyaikaisten olympialaisten edeltäjistä. == Mytologia ja historia == Kreikkalaisen mytologian mukaan kisat saivat alkunsa Nemean kruununprinssin Ofelteen hautajaiskisoista, jotka Thebaa vastaan hyökänneet seitsemän sotapäällikköä järjestivät käärmeen kuristaman Ofeltes-vauvan muistoksi. Herakleen kerrottiin omistaneen kilpailut Zeukselle sen jälkeen, kun hän oli kukistanut Nemean leijonan, joskin tämä kytkös kehitettiin vasta ajanlaskun alun tienoilla. Todellisuudessa kisoja tiedetään pidetyn vasta arkaaiselta kaudelta 500-luvulta eaa. alkaen. Alun perin kisat olivat paikalliset, ja ne järjesti Kleonain kaupunki, joka sijaitsi Nemean lähellä ja jonka alaisuudessa pyhäkköalue oli. Kisoja alettiin järjestää panhelleenisinä eli yleiskreikkalaisina vuodesta 573 eaa. lähtien. Tästä alkaa myös kisojen historiallisesti tunnettu aika. Jossain vaiheessa 400-luvun eaa. loppupuolta kisat olivat Argoksen alaisuudessa. Vuonna 415 eaa. kisat siirrettiin kokonaan Argokseen. Kisat palasivat Nemeaan jälleen noin vuonna 330 eaa. Sen seurauksena pyhäkköalueella suoritettiin laajoja rakennusohjelmia, joiden osana muun muassa Nemean stadion uusittiin kokonaan. Kisat siirrettiin lopullisesti Argokseen vuonna 271 eaa. Aratos Sikyonilainen yritti palauttaa kisat Nemeaan vuonna 235 eaa., mutta tämä ei onnistunut. Vuonna 145 eaa. Mummius järjestytti kisat alkuperäisellä paikallaan viimeisen kerran. Tämän jälkeen kisat järjestettiin Argoksessa koko roomalaisen kauden. Seurauksena alkuperäinen Nemean pyhäkköalue stadioneineen hylättiin. == Kisat == Nemean kisat pidettiin aina samana vuonna Isthmian kisojen kanssa, aina vuotta ennen Olympian kisoja ja vuosi niiden jälkeen, toisin sanoen aina olympiadin toisena ja neljäntenä vuotena. Olympian kisojen tavoin myös Nemeassa kisailtiin Zeuksen kunniaksi. Kisat pidettiin nykyisen heinä-elokuun aikaan. Kisojen ollessa Nemeassa ne järjestettiin Nemean stadionilla Zeuksen pyhäkköalueen vieressä. Stadion on kaivettu suureksi osaksi esiin, ja sen rauniot ovat säilyneet suhteellisen hyvässä kunnossa aina meidän päiviimme asti. Ennen kisoja urheilijat uhrasivat Zeuksen temppelillä ylijumalalle ja vannoivat tälle valansa. Kisoissa lajeina olivat muun muassa stadionjuoksu (n. 178 metriä) ja muut juoksulajit, nyrkkeily, pankration, jousiammunta, paini, kiekonheitto, keihäänheitto ja kilpa-ajot. Voittaja kruunattiin villisellerin lehdistä tehdyllä seppeleellä. Voittajien kunniaksi kirjoitettiin runoja. Pindarokselta tunnetaan 11 hymniä Nemean voittajien kunniaksi. Uudelleen henkiin herätettyjä Nemean kisoja järjestetään Nemean stadionilla vuodesta 1996 lähtien joka neljäs vuosi. Kisojen järjestäminen liittyy alueen arkeologisiin kaivauksiin ja tutkimushankkeisiin, joita johtaa Kalifornian yliopisto Berkeleyssä. == Lähteet == == Aiheesta muualla == Luokka:Nemea Luokka:Panhelleeniset kisat
Colour Collection

Colour Collection on Rainbow’n marraskuussa 2006 julkaistu kokoelma-albumi. ==Kappaleet== # # # # # # # # # # # # # # # # ==Arvostelut== * Allmusic () linkki Luokka:Vuoden 2006 kokoelma-albumit Luokka:Rainbow’n albumit
Bessie Head

Bessie Head (1937−1986) oli eteläafrikkalainen kirjailija. Bessie Head syntyi valkoisen naisen ja mustan miehen liitosta. Hän varttui osittain kasvatusäitien hoidossa, osittain lastenkodissa. Hän kävi lähetyskoulua ja opiskeli opettajaksi, mutta toimi myös journalistina. Vuonna 1963 Head muutti poliittisena pakolaisena Botswanaan. Head etsi innoitusta ja esikuvia eurooppalaisesta kirjallisuudesta, mutta hänen teostensa henkilöt ja teemat ovat afrikkalaisia. Hän halusi antaa äänen arkipäivän kokemukselle, näyttää ”tavallisessa” piilevän kauneuden ja poikkeuksellisuuden. Bessie Head on itse sanonut tunnetuimmasta teoksestaan Maru: "Koko eteläafrikkalaisen kokemukseni pohjalta halusin kiihkeästi kirjoittaa kestävän romaanin rotuennakkoluulojen mielettömyyksistä. Halusin kuitenkin kirjan olevan niin kauniin, taianomaisen ja vastustamattoman, että minä kirjailijana haluaisin lukea sen yhä uudelleen." Vaikka Maru tekijänsä sanoin käsittelee rasismia, teoksessa ei ole raivoa, vihaa, syytöksiä eikä valitusta. Rasismi on kuvattu yksinkertaisesti naurettavana typeryytenä, yhtenä inhimillisen ahdasmielisyyden muotona. Tarkoituksellisesti Head ei kirjoita valkoisten mustiin kohdistamasta rotusorrosta. Hän kirjoittaa siitä, miten mustat tšuaanat sortavat bušmanneja, masarwoja. Näin Head osoittaa, että mikään ihmisryhmä ei ole rasismista vapaa, sortoa on kaikkialla. ==Tuotanto== * Maru, suom. Kristiina Drews, Kääntöpiiri, 1988. * Life - Elämäni, Kääntöpiiri/Like ==Aiheesta muualla== * Päivi Tapola: "Bessie Headin Maru", teoksessa Päivi Tapola: Äitini puutarhassa - Polkuja naiskirjallisuuteen, Like, 2002. ISBN 951-8989-61-3. Luokka:Eteläafrikkalaiset kirjailijat Luokka:Vuonna 1937 syntyneet Luokka:Vuonna 1986 kuolleet